## Uredba o nazivima radnih mjesta i koeficijentima složenosti poslova, dodatku na uvjete rada te kriterijima i najvišem mogućem iznosu dodatka za natprosječne rezultate u radu za službenike Porezne uprave

### NN 61/2012 (1.6.2012.), Uredba o nazivima radnih mjesta i koeficijentima složenosti poslova, dodatku na uvjete rada te kriterijima i najvišem mogućem iznosu dodatka za natprosječne rezultate u radu za službenike Porezne uprave

VLADA REPUBLIKE HRVATSKE

1478

Na temelju članka 20. stavka 4. Zakona o Poreznoj upravi (»Narodne novine«, broj 25/2012), Vlada Republike Hrvatske je na sjednici održanoj 31. svibnja 2012. godine, donijela

UREDBU

O NAZIVIMA RADNIH MJESTA I KOEFICIJENTIMA SLOŽENOSTI POSLOVA, DODATKU NA UVJETE RADA TE KRITERIJIMA I NAJVIŠEM MOGUĆEM IZNOSU DODATKA ZA NATPROSJEČNE REZULTATE U RADU ZA SLUŽBENIKE POREZNE UPRAVE

Članak 1.

Ovom Uredbom uređuju se nazivi radnih mjesta i koeficijenti složenosti poslova, dodatak na uvjete rada te kriteriji i najviši mogući iznos dodatka za natprosječne rezultate u radu za službenike u Ministarstvu financija, Poreznoj upravi.

Članak 2.

Posebni nazivi radnih mjesta u Ministarstvu financija, Poreznoj upravi i koeficijenti složenosti poslova su:

a) Položaji I. vrste

|  |  |  |
| --- | --- | --- |
| 1. | zamjenik ravnatelja | 3,50 |
| 2. | pomoćnik ravnatelja, pročelnik Područnog ureda Zagreb | 3,10 |
| 3. | pročelnik područnog ureda Split, Osijek, Rijeka, Pazin pomoćnik pročelnika Područnog ureda Zagreb | 2,60 |
| 4. | pročelnik područnog ureda – ostali područni uredi, pomoćnik pročelnika područnog ureda Split, Rijeka, Osijek, Pazin | 2,50 |
| 5. | voditelj ispostava: Zagreb – Centar, Zagreb – Medveščak, |  |
|  | Zagreb – Trnje, Zagreb – Trešnjevka, Zagreb – Dubrava, |  |
|  | Zagreb – Maksimir, Zagreb – Črnomerec, Zagreb – Susedgrad, |  |
|  | Zagreb – Pešćenica, Zagreb – Novi Zagreb, Zagreb za poreze građana, |  |
|  | Zagreb za nekretnine, Zagreb za velike porezne obveznike, |  |
|  | Samobor, Sesvete, Velika Gorica, Zaprešić, Split, Rijeka, Osijek, Pula | 2,35 |
| 6. | voditelj ispostave Porezne uprave – ostali | 2,15 |
| 7. | načelnik sektora za nadzor u područnom uredu |  |
|  | Split, Rijeka, Osijek, Pazin | 2,35 |
| 8. | voditelj službe u Središnjem uredu | 2,50 |
| 9. | voditelj službe za nadzor, za otkrivanje |  |
|  | porezno kaznenih djela i za ovrhu u Područnom uredu Zagreb | 2,25 |
| 10. | voditelj službe – ostali | 2,20 |
| 11. | voditelj odjela za nadzor, za otkrivanje porezno kaznenih djela i za ovrhu u područnom uredu | 2,05 |
| 12. | voditelj odjela – ostali | 1,85 |

Stručni uvjeti za točke 1. – 12.: kao za višeg inspektora, višeg upravnog savjetnika, višeg stručnog savjetnika ili višeg informatičkog savjetnika.

b) Položaj II. vrste

1. voditelj Odjela – pisarnica                  1,20

Stručni uvjeti za točku 1.: završen preddiplomski sveučilišni studij ili stručni studij u trajanju od najmanje tri godine i tri godine radnog iskustva na odgovarajućim poslovima.

c) Radna mjesta I. vrste

1. viši porezni revizor                              1,90

Stručni uvjeti za točku 1.: završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij, šest godina radnog iskustva na odgovarajućim poslovima, od čega najmanje pet godina na najsloženijim poslovima iz područja poreznog nadzora ili revizije.

2. porezni revizor                                    1,85

Stručni uvjeti za točku 2.: završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij, pet godina radnog iskustva na odgovarajućim poslovima, od čega najmanje četiri godine na najsloženijim poslovima iz područja poreznog nadzora ili revizije.

3. viši savjetnik – specijalist                      2,20

Stručni uvjeti za točku 3.: završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij, četiri godine radnog iskustva na odgovarajućim poslovima, istaknuti rezultati u području od značaja za rad državnog tijela, prethodno odobrenje središnjeg tijela državne uprave nadležnog za službeničke odnose.

4. viši inspektor – koordinator za ovrhu, za naplatu, za stečajeve i likvidacije i za usklađivanje i ujednačavanje
rada ovršnog postupka                             1,90

5. viši inspektor

viši informatički savjetnik

viši upravni savjetnik

viši stručni savjetnik                                    1,75

Stručni uvjeti za točke 4. – 5.: završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij i četiri godine radnog iskustva na odgovarajućim poslovima.

6. inspektor

upravni savjetnik za prekršajni postupak      1,55

7. informatički savjetnik

upravni savjetnik

stručni savjetnik                                          1,40

Stručni uvjeti za točke 6. – 7.: završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij i tri godine radnog iskustva na odgovarajućim poslovima.

8. informatički suradnik

samostalni upravni referent

stručni suradnik                                          1,28

Stručni uvjeti za točku 8.: završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij i jedna godina radnog iskustva na odgovarajućim poslovima.

d) Radna mjesta II. vrste

1. inspektor II. vrste zvanja                         1,20

Stručni uvjeti za točku 1.: završen preddiplomski sveučilišni studij ili stručni studij u trajanju od najmanje tri godine i četiri godine radnog iskustva na odgovarajućim poslovima.

2. viši informatički tehničar                          1,20

3. viši informatički referent

viši upravni referent

viši stručni referent

viši stručni tajnik ravnatelja

poreznik II.                                                1,18

Stručni uvjeti za točke 2. – 3.: završen preddiplomski sveučilišni studij ili stručni studij u trajanju od najmanje tri godine i jedna godina radnog iskustva na odgovarajućim poslovima.

e) Radna mjesta III. vrste

1. informatički tehničar                              1,10

2. upravni referent

poreznik III.                                             1,07

3. administrativni tajnik ravnatelja              0,95

4. informatički referent

stručni referent                                         0,88

5. administrativni tajnik                             0,85

Stručni uvjeti za točke 1. – 5.: srednja stručna sprema i jedna godina radnog iskustva na odgovarajućim poslovima.

Članak 3.

Poslovi s posebnim uvjetima rada su poslovi radnih mjesta na kojima službenicima koji ih obavljaju pretežni dio svakoga radnog dana, zbog njihove naravi, težine i okolnosti u kojima se obavljaju, prijeti opasnost od ugrožavanja života, profesionalne bolesti ili znatnog narušavanja zdravlja, koje se ne može izbjeći primjenom propisanih mjera zaštite na radu i ostalih mjera, sukladno posebnim propisima.

Poslovi radnih mjesta s posebnim uvjetima rada jesu poslovi radnih mjesta – položaja i radnih mjesta na kojima se obavljaju poslovi poreznog nadzora, otkrivanja porezno kaznenih djela, ovrhe, naplate, stečajeva i likvidacije, usklađivanja i ujednačavanja rada ovršnog postupka, te poreza na dodanu vrijednost, kontrolu i analize poreznih obveznika.

Utvrđuje se visina dodatka od 10% na osnovnu plaću.

Članak 4.

Utvrđuju se kriteriji za iznos dodatka na plaću za natprosječne rezultate u radu, i to:

– djelotvornost i učinkovitost u obavljanju poslova,

– točnost, preciznost i pouzdanost u obavljanju poslova,

– pridržavanje rokova za izvršenje poslova,

– inovativnost, kreativnost, stručnost, samostalnost, sposobnost rada u timu,

– kvaliteta i opseg obavljenih poslova,

– rad na posebno složenim predmetima,

– naplata poreza, doprinosa i drugih javnih davanja,

– odnos prema radu i odnos prema poreznim obveznicima,

– odnos prema suradnicima,

– poštivanje radne dužnosti,

– rad po pozivu za obavljanje posla koji ne trpi odgodu.

Za natprosječne rezultate u radu službenik može svake godine ostvariti dodatak, koji može iznositi najviše do tri osnovne plaće toga službenika.

Odluku o isplati iz stavka 2. ovoga članka, na temelju ocjene o radu donosi ravnatelj Porezne uprave.

Članak 5.

Odredbe ove Uredbe primjenjuju se na identična radna mjesta službenika u drugostupanjskom upravnom postupku Ministarstva financija.

Članak 6.

Danom stupanja na snagu ove Uredbe prestaje važiti Uredba o nazivima radnih mjesta i koeficijentima složenosti poslova, dodatku na uvjete rada te kriterijima i najvišem mogućem iznosu dodatka za natprosječne rezultate u radu za službenike Porezne uprave (»Narodne novine«, broj 81/2006).

Članak 7.

Ova Uredba stupa na snagu danom objave u »Narodnim novinama«.

Klasa: 120-02/12-01/10
Urbroj: 5030116-12-1
Zagreb, 31. svibnja 2012.

Predsjednik
Zoran Milanović, v. r.

Uredba, NN 61/2012-1478